राघव चड्ढा संग वेडिंग रूमर्स के बीच हुईं स्पॉट, कैमरे के सामने ब्लश करती दिखीं एक्ट्रेस
Parineeti Chopra Raghav Chadha Marriage News  परिणीति को हालही में फेमस फैशन डिजाइनर मनीष मल्होत्रा के घर के बाहर स्पॉट किया गया। जिसका एक वीडियो सामने आया है। वीडियो में एक्ट्रेस ब्लश करती हुई नजर आ रही हैं
बॉलीवुड एक्ट्रेस परणीति चोपड़ा इन दिनों आप नेता राघव चड्ढा संग अपनी शादी को लेकर सुर्खियों में बनी हुई हैं। माना जा रहा है कि परिणीति और राघव रिलेशनशिप में हैं और जल्दी ही शादी कर सकते हैं। इसी बीच परिणीति को हालही में फेमस फैशन डिजाइनर मनीष मल्होत्रा के घर के बाहर स्पॉट किया गया। जिसका एक वीडियो सामने आया है। वीडियो में एक्ट्रेस ब्लश करती हुई नजर आ रही हैं।
वीडियो में परिणीति स्टाइलिश लुक में नजर आ रही है। उन्होंने ब्लैक टॉप के साथ व्हाइट पैंट- सूट पहना हुआ है। इस दौरान एक्ट्रेस अपनी कार से बाहर निकलने के तुरंत बाद ही पैपराजी को पोज देती हुई नजर आईं।
फैंस ने दिए रिएक्शन 
वीडियो पर एक यूजर ने कमेंट करते हुए लिखा, 'ये अपनी शादी के कपड़ों का ऑर्डर देने आई हैं मनीष मल्होत्रा को'। तो वहीं दूसरे ने लिखा, 'मुझे लगता है परिणीति पूरी तरह प्यार में हैं'। इसके अलावा कई फैंस ने परिणीति को बधाइयां देनी शुरू कर दी हैं।
राघव और परिणीति ने साथ में किया था डिनर
टाइम्स ऑफ इंडिया की रिपोर्ट्स के अनुसार, राघव और परिणीति काफी समय एक-दूसरे को पसंद करते हैं और उनका परिवार भी रिश्ते के लिए राजी है। हाल ही में मुंबई के एक रेस्टोरेंट के बाहर साथ देखा गया था। दोनों ने लंच और डिनर किया था, जिसके बाद से ही दोनों के रिलेशनशिप की खबरें लाइमलाइट में आई थी।
परिणीति ने राघव चड्ढा संग वेडिंग रूमर्स पर की बात
हालही में परिणीति ने राघव चड्ढा के साथ शादी की अफवाहों के बारे में लाइफस्टाइल एशिया से बातचीत की थी। उन्होंने बताया है कि किस तरह से लोग उनकी पर्सनल लाइफ को लेकर बेहद दिलचस्पी रख रहे हैं। साथ ही उन्होंने कहा कि वो इन अफवाहों पर जवाब तब देंगी जब उन्हें सही लगेगा।
परिणीति ने कहा- ‘मीडिया के जरिए मेरे बारे में चर्चा करने और लाइन क्रॉस करने में बहुत थोड़ा सा अंतर होता है। अगर कोई गलत धारणा बन रही है, तो मैं इस पर जरूर बात करूंगी। वहीं अगर मुझे लगता है कि वो जरूरी नहीं है, तो मैं उसे क्लियर नहीं करूंगी।’